Ministrul de Externe Popșoi: Rusia folosește Moldova ca un vas Petri/ Am găsit 1 milion euro la politicienii care s-au dus la Moscova
Ministrul de Externe al Republicii Moldova, Mihai Popșoi, a declarat, joi, în cadrul Interviurilor Digi24.ro, că Rusia folosește statul moldovean „ca pe o pepinieră, ca un vas Petri pentru a-și testa tehnologiile noi de influență și ingerință, pentru ca ulterior, dacă se vor dovedi eficace, să le utilizeze în altă parte”. Oficialul din guvernul de la Chișinău spune că la întoarcerea politicienilor pro-ruși din Moscova, unde participaseră la Parada de 9 mai din Piața Roșie, pe aeroportul de la Chișinău autoritățile au confiscat sume de bani care cumulau 1 milion de euro, aceștia încercând să traverseze legal granița.